ai4bharat/Pralekha huggingface dataset:
रक्षा मंत्रालय
लेफ्टिनेंट जनरल एम.वी. सुचिंद्र कुमार ने सह सेना प्रमुख के रूप में पदभार संभाला
लेफ्टिनेंट जनरल एम.वी. सुचिंद्र कुमार ने दिनांक 01 मार्च 2023 को सह सेना प्रमुख का पदभार ग्रहण किया। जनरल ऑफिसर ने लेफ्टिनेंट जनरल बी.एस. राजू से यह पद ग्रहण किया, जिन्होंने आज जयपुर स्थित सप्त शक्ति कमान की बागडोर संभाली है।
लेफ्टिनेंट जनरल एम.वी. सुचिंद्र कुमार मौजूदा पदभार ग्रहण करने से पहले सेना मुख्यालय में डिप्टी चीफ ऑफ आर्मी स्टाफ  पद पर थे। उनकी हालिया ज़िम्मेदारियों में उनके पास इंटेलिजेंस, ऑपरेशंस, फोर्स स्ट्रक्चरिंग, ऑपरेशनल लॉजिस्टिक्स और टेक इन्फ्यूजन जैसे विभागों का अनुभव है।
वह सैनिक स्कूल बीजापुर और राष्ट्रीय रक्षा अकादमी के पूर्व छात्र हैं। जनरल ऑफिसर को जून 1985 में पहली असम रेजिमेंट में नियुक्त किया गया था। उन्होंने नियंत्रण रेखा पर 59 राष्ट्रीय राइफल्स बटालियन , एक इन्फैंट्री ब्रिगेड, एक इन्फैंट्री डिवीजन और उत्तरी कमान में सक्रिय व्हाइट नाइट कोर की कमान संभाली है।
जनरल ऑफिसर ने अनेक स्टाफ एवं इंस्ट्रक्शनल ज़िम्मेदारियां संभाली हैं जिनमें इन्फैंट्री स्कूल, महू में एक कार्यकाल, कंबोडिया में संयुक्त राष्ट्र सेक्टर में सीनियर ऑपरेशन्स ऑफिसर, मिलिट्री सेक्रेट्री ब्रांच में कर्नल , लेसोथो में भारतीय सेना प्रशिक्षण दल का हिस्सा होना, ईस्टर्न थियेटर में एक कोर के ब्रिगेडियर जनरल स्टाफ , मिलिट्री इंटेलिजेंस के एडिशनल डायरेक्टर जनरल और सेना मुख्यालय में मिलिट्री इंटेलिजेंस के डायरेक्टर जनरल जैसी जिम्मेदारियां शामिल हैं।
अधिकारी ने डिफेंस सर्विसेज स्टाफ कॉलेज, वेलिंगटन, हायर कमांड कोर्स, महू और नेशनल डिफेंस कॉलेज, नई दिल्ली में पढ़ाई की है। उन्होंने श्रीलंका में 'कोऑपरेटिव सिक्योरिटी इन साउथ एशिया' और मिस्र में 'यूनाइटेड नेशंस सीनियर मिशन लीडर्स कोर्स' में भी भाग लिया है। उनके मिलिट्री पेपर्स अनेक पेशेवर पत्रिकाओं में प्रकाशित हुए हैं।
संस्कृति मंत्रालय
संस्कृति कार्य समूह ‘सांस्कृतिक एवं रचनात्मक उद्योगों और रचनात्मक अर्थव्यवस्था को प्रोत्साहन’ पर 19 अप्रैल को तीसरे वैश्विक विषयगत वेबिनार का आयोजन करेगा
वैश्विक विषयगत वेबिनार की एक श्रृंखला के तहत भारत की जी20 अध्यक्षता में सांस्कृतिक कार्यकारी समूह  द्वारा 19 जनवरी को दोपहर 12.30 बजे से रात 8.30 बजे तक “सांस्कृतिक एवं रचनात्मक उद्योगों और रचनात्मक अर्थव्यवस्था को प्रोत्साहन” पर तीसरे वेबिनार का आयोजन किया जा रहा है।
वेबिनार सांस्कृतिक और रचनात्मक उद्योगों के मौजूदा रुझानों, चुनौतियों और अवसरों पर प्रतिबिंबित करेगी। साथ ही, जी20 सदस्यों और अतिथि देशों के विशेषज्ञों के साथ-साथ प्रासंगिक अंतरराष्ट्रीय संगठनों को एक साथ लाएगा। संस्कृति मंत्रालय, भारत सरकार द्वारा आयोजित वेबिनार की सीडब्ल्यूजी की ज्ञान भागीदार द्वारा मेजबानी की जा रही है और उसे सुगम बनाया जा रहा है।
सांस्कृतिक एवं रचनात्मक उद्योग और रचनात्मक अर्थव्यवस्था, हमारे वैश्विक परिदृश्य को आकार देने में महत्वपूर्ण भूमिका निभाते हैं। साथ ही, दुनिया भर में सकल घरेलू उत्पाद में 3.1 प्रतिशत का योगदान करते हैं। यह पर्याप्त आर्थिक प्रभाव हमारे सामाजिक और सांस्कृतिक ताने-बाने को समृद्ध करने में योगदान देता है। विशेष रूप से, सांस्कृतिक और रचनात्मक क्षेत्र किसी अन्य की तुलना में 15-29 आयु वर्ग के अधिक लोगों को रोजगार देता है और इसलिए यह युवा रोजगार को बढ़ावा देने की एक मजबूत क्षमता प्रदर्शित करता है।
भले ही, सांस्कृतिक क्षेत्र वैश्विक अर्थव्यवस्था में महत्वपूर्ण योगदान देता है, लेकिन इसका दीर्घकालिक विकास रचनात्मक अर्थव्यवस्था की मानक परिभाषा के अभाव और इसकी अनौपचारिक प्रकृति में योगदान देने वाले सांस्कृतिक डेटा के अपर्याप्त संग्रह से बाधित है। आज, वैश्विक रचनात्मक अर्थव्यवस्था का 60 प्रतिशत हिस्सा अनौपचारिक है। ये चुनौतियां न केवल सांस्कृतिक क्षेत्र से जुड़े व्यवसायियों की स्थिति को प्रभावित करती हैं बल्कि व्यापक अर्थव्यवस्था पर भी अधिक प्रभाव डालती हैं।
इस वेबिनार का उद्देश्य एक समावेशी संवाद को बढ़ावा देना और सांस्कृतिक एवं रचनात्मक उद्योगों और रचनात्मक अर्थव्यवस्था को बढ़ावा देने के लिए एक विशेषज्ञ संचालित दृष्टिकोण से गहन चर्चा की सहूलियत प्रदान करना है।
इसका लक्ष्य ज्ञान की साझेदारी को प्रोत्साहन देना; सर्वोत्तम प्रथाओं और अनुभवों का दोहन; वैश्विक जीडीपी में रचनात्मक अर्थव्यवस्था की हिस्सेदारी बढ़ाना और क्षेत्र से जुड़े आर्थिक डेटा तैयार करने के उद्देश्य से सांस्कृतिक डेटा संग्रह में सुधार के लिए खामियों की पहचान, जरूरतों और अवसरों की पहचान करना है। यह इस काम को नियमबद्ध करने की दिशा में एक अहम कदम होगा। राष्ट्रीय खातों का एक उप समूह होने के नाते, इससे क्षेत्र के आर्थिक प्रभाव को बेहतर ढंग से समझने में मदद मिलेगी और नीति-निर्माताओं को उभरती नीतियों और रणनीतियों के लिए व्यापक डेटा प्राप्त होगा, जिससे क्षेत्र की वृद्धि और विकास को बढ़ावा मिलेगा। वेबिनार ठोस परिणाम तैयार करने में जी20 सदस्यता के प्रभाव को भी सामने लाएगा।
इसमें तीन खंडों में विचार व्यक्त किए जाएंगे और विशेषज्ञों को संबंधित समय के लिए बोलने का मौका दिया जाएगा। वेबिनार को आईएलओ, अंकटाड और डब्ल्यूआईपीओ के प्रतिनिधियों द्वारा विषय पर विशेषज्ञता के साथ क्रमिक रूप से संचालित किया जाएगा। इसका यूनेस्को  के यूट्यूब चैनल पर सीधा प्रसारण किया जाएगा। अंतिम वैश्विक विषयगत वेबिनार 20 अप्रैल 2023 को होनी है और इसमें “संस्कृति के संरक्षण और संवर्धन के लिए डिजिटल तकनीकों के दोहन” पर चर्चा की जाएगी।
रक्षा मंत्रालय
मैरीटाइम हिस्ट्री सोसायटी 15 नवंबर, 2022 को आईटीएस 43वीं वार्षिक संगोष्ठी का आयोजन करेगा
विषयवस्तुः भारत की समुद्री शक्ति की दशा-दिशा की पड़ताल
मैरीटाइम हिस्ट्री सोसायटी  कोलाबा के आईएनएचएस अश्विनी स्थित अगस्त्य प्रेक्षागृह में 15 नवंबर, 2022 को 43वीं वार्षिक संगोष्ठी का आयोजन कर रहा है।
दिन भर चलने वाली इस संगोष्ठी का विषय ‘एक्सप्लोरिंग दी ट्रैजेक्ट्री ऑफ इंडियाज़ सी पॉवर’  है। भारत की तटीय रेखा 7500 किलोमीटर से अधिक है और समुद्र प्रागैतिहासिक काल से आजीविका, अन्वेषण के साथ-साथ संयोजन का माध्यम रहा है।
संगोष्ठी में 10 प्रस्तोता होंगे, जो ऐतिहासिक क्रमिक विकास और भारत में समुद्री शक्ति की स्थिति को पेश करेंगे तथा इन सबके प्रभाव पर चर्चा करेंगे। वक्ताओं और विषय-प्रवर्तकों में कॉमोडोर  श्रीकांत केसनुर , श्री प्रमोद कपूर, कैप्टन राघवेन्द्र मिश्रा , कैप्टन एम. दोरइबाबू, कैप्टन हिमाद्री दास, कमांडर निनाद फटारफेकर , कमांडर कालेश मोहानन, कमांडर आरएस सावन, सुश्री जाह्नवी और श्री डेनार्ड डी’सूजा शामिल हैं।
संगोष्ठी का उद्देश्य है सम्पूर्ण ऐतिहासिक परिदृश्य पेश करके श्रोताओं में जिज्ञासा पैदा करना, जो एक सतत समुद्री सिद्धांत, एकीकृत समुद्री नीतियां और समग्र राष्ट्रीय समुद्री विकास योजना तैयार करने की आधारशिला बन सके।
एमएचएस समुद्री गतिविधियों में दिलचस्पी रखने वाले सभी लोगों को संगोष्ठी में आमंत्रित करता है। यह संगोष्ठी 15 नवंबर, 2022 को 0930 से 1630 बजे तक चलेगी। संगोष्ठी में प्रवेश देने का अधिकार आयोजकों के पास है। पंजीकरण के लिये कृपया संगोष्ठी में शामिल होने की इच्छा प्रकट करते हुये ops@mhsindia.org पर ई-मेल भेजें।
---------------------------
एमजी/एएम/एकेपी
(Visitor Counter : 284
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कवरेज 40.64 करोड़ के पार
रिकवरी दर बढ़कर 97.32 प्रतिशत हुई
पिछले 24 घंटों में दैनिक नये मामलों की संख्या 38,164
भारत में सक्रिय मामले इस समय 4,21,665 हैं, जो कुल मामलों का 1.35 प्रतिशत है
दैनिक पॉजिटिविटी दर , जो 28 दिन से लगातार तीन प्रतिशत से नीचे कायम
भारत में कोविड-19 टीकाकरण का कवरेज 40.64 करोड़ के पार हो गया है।
आज सुबह सात बजे तक मिली अस्थायी रिपोर्ट के अनुसार कुल 50,69,232 सत्रों के जरिये टीके की कुल 40,64,81,493 खुराकें लगाई गईं। पिछले 24 घंटों के दौरान कुल 13,63,123 खुराकें दी गईं।
ब्योरा इस प्रकार है-
|
|
स्वास्थ्य कर्मी
|
|
पहली खुराक
|
|
1,02,69,922
|
|
|
|
दुसरी खुराक
|
|
75,52,270
|
|
|
|
अग्रिम पंक्ति के कर्मी
|
|
पहली खुराक
|
|
1,77,95,125
|
|
|
|
दुसरी खुराक
|
|
1,03,66,268
|
|
|
|
18-44 वर्ष आयु वर्ग
|
|
पहली खुराक
|
|
12,50,80,488
|
|
|
|
दुसरी खुराक
|
|
49,07,782
|
|
|
|
45-59 वर्ष आयु वर्ग
|
|
पहली खुराक
|
|
9,76,43,768
|
|
|
|
दुसरी खुराक
|
|
2,93,47,090
|
|
|
|
60 वर्ष से अधिक
स्वास्थ्य कर्मी
|
|
पहली खुराक
|
|
7,21,55,133
|
|
|
|
दुसरी खुराक
|
|
3,13,63,647
|
|
|
|
योग
|
|
40,64,81,493
सबके लिये कोविड-19 टीकाकरण का नया अध्याय 21 जून, 2021 को शुरू हुआ था। केंद्र सरकार देशभर में कोविड-19 टीकाकरण का दायरा बढ़ाने और इस प्रक्रिया में तेजी लाने के लिये कटिबद्ध है।
महामारी की शुरुआत से जितने लोग संक्रमित हुये हैं, उनमें से 3,03,08,456 लोग कोविड-19 से पहले ही उबर चुके हैं, और पिछले 24 घंटों में 38,660 मरीज स्वस्थ हुये हैं। इस हवाले से रिकवरी दर 97.32 प्रतिशत है, जिसमें लगातार बढ़ने का रुझान कायम है।
पिछले 24 घंटों के दौरान भारत में 38,164 दैनिक नये मामले दर्ज किये गये।
लगातार 22 दिन से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
भारत में सक्रिय मामलों की संख्या 4,21,665 दर्ज की गई है, जो अब देश के कुल पॉजिटिव मामलों का 1.35 प्रतिशत रह गया है।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 14,63,593 जांचें की गईं। आमूल रूप से भारत ने अब तक 44.54 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर में भी लगातार गिरवाट दर्ज की गई। इस समय साप्ताहिक पॉजिटिविटी दर 2.08 प्रतिशत है, जबकि आज दैनिक पॉजिटिविटी दर 2.61 प्रतिशत रही। दैनिक पॉजिटिविटी दर लगातार 28 दिनों से तीन प्रतिशत से नीचे और लगातार 42 दिनों से पांच प्रतिशत से नीचे कायम है।
वित्त मंत्रालय
आयकर विभाग ने महाराष्ट्र में तलाशी कार्रवाई की
आयकर विभाग ने 27 अक्टूबर, 2021 को अर्बन क्रेडिट कोऑपरेटिव बैंक के मुख्यालय और उसकी एक शाखा पर छापा मारकर तलाशी और जब्ती की कार्रवाई की। यह बैंक महाराष्ट्र में स्थित है। बैंक के अध्यक्ष और उसके निदेशकों के आवासों को भी खंगाला गया।
बैंक की शाखाओं को एक-दूसरे से जोड़ने वाले कोर बैंकिंग सॉल्यूशंस  के बैंक आंकड़ों तथा तलाशी के दौरान प्रमुख व्यक्तियों से पूछताछ का विश्लेषण करने से पता चला कि बैंक खाते खोलने में भारी अनियमिततायें बरती गई हैं। बिना पैन कार्ड के बैंक की उपरोक्त शाखा में 1200 से अधिक नये खाते खोले गये। छानबीन में पता चला कि ये सभी बैंक खाते बिना केवाईसी नियमों का पालन किये खोले गये हैं। इसके अलावा खोता खोले जाने के फार्मों को बैंक स्टाफ ने ही भरा था और उन्हीं लोगों ने अपने हस्ताक्षर किये या अंगूठे का निशान लगाया।
इन सभी खातों में नकदी जमा की गई थी। प्रत्येक खाते में 1.9 लाख रुपये के हिसाब से रकम जमा की गई थी, जिनका योग 53.72 करोड़ रुपये बैठता है। इन खातों में 700 से अधिक बैंक खातों की पहचान कर ली गई है, जो श्रृंखलाबद्ध तरीके से खोले गये थे। खाता खोले जाने सात दिनों के भीतर ही, यानी अगस्त 2020 से मई 2021 की अवधि के बीच इन खातों में 34.10 करोड़ रुपये से अधिक की रकम जमा कर दी गई थी। यह रकम इस तरीके से जमा की गई थी कि दो लाख से अधिक की रकम जमा करने के लिये पैन के जरूरी आवश्यकता से बचा जा सके। बाद में इसी शाखा में जमा की गई रकम को फिक्सड डिपॉजिट में बदल दिया गया।
कुछ मामलों में खाता धारकों जैसी स्थानीय पड़ताल से पता चला कि इन लोगों को बैंक में जमा रकम के बारे में कोई जानकारी नहीं है। इन सभी ने ऐसे किसी बैंक खाते या फिक्सड डिपॉजिट के बारे में किसी भी प्रकार की जानकारी होने से साफ तौर पर मना कर दिया।
अध्यक्ष, मुख्य प्रबंध निदेशक और शाखा प्रबंधक भी नकद जमा के स्रोत के बारे में कोई हिसाब नहीं दे सके। उन्होंने स्वीकार किया कि यह काम बैंक के एक निदेशक के कहने पर किया गया। बैंक का यह निदेशक अनाज की आढ़त का व्यापार करने वाला स्थानीय कारोबारी है।
जमा किये गये सबूतों और दर्ज किये गये बयानों के आधार पर 53.72 करोड़ रुपये की रकम को रोक दिया गया है।
आगे जांच चल रही है।
भारतीय प्रतिस्पर्धा आयोग
सीसीआई ने अडानी ग्रीन एनर्जी ट्वेंटी-थ्री लिमिटेड द्वारा अडानी ग्रीन एनर्जी टेन लिमिटेड की सौर ऊर्जा उत्पादन परिसंपत्तियों के अधिग्रहण को मंजूरी दी
भारतीय प्रतिस्पर्धा आयोग  ने प्रतिस्पर्धा अधिनियम, 2002 की धारा 31 के तहत अडानी ग्रीन एनर्जी ट्वेंटी-थ्री लिमिटेड  द्वारा अडानी ग्रीन एनर्जी टेन लिमिटेड  की सौर ऊर्जा उत्पादन परिसंपत्तियों के अधिग्रहण मंजूरी दी है।
एजीई23एलएक संयुक्त उद्यम है, जो टोटल सोलर सिंगापुर पीटीई लिमिटेड और अडानी ग्रीन एनर्जीलिमिटेड द्वारा संयुक्त रूप से नियंत्रित है। एजीई23एल भारत में सौर ऊर्जा उत्पादन का कारोबार करती है।
जिन परिसंपत्तियों का अधिग्रहण किया जाना प्रस्तावित है, उनमें  टीएन ऊर्जा प्राइवेट लिमिटेड;  एस्सेल ऊर्जा प्राइवेट लिमिटेड;  पीएन रिन्यूएबल एनर्जी लिमिटेड;  पीएन क्लीन एनर्जी लिमिटेड;  केएन इंडी विजयपुरा सोलर एनर्जी प्राइवेट लिमिटेड;  केएन बीजापुरा सोलर एनर्जी प्राइवेट लिमिटेड;  केएन मुदिबिहाल सोलर एनर्जी प्राइवेट लिमिटेड;  केएन सिंदगी सोलर एनर्जी प्राइवेट लिमिटेड;  एस्सेल बगलकोट सोलर एनर्जी प्राइवेट लिमिटेड; और एस्सेल गुलबर्गा सोलर पावर प्राइवेट लिमिटेड  शामिल हैं। अडानी ग्रीन एनर्जी टेन लिमिटेड  लक्षित कंपनियों की होल्डिंग कंपनी है।
लक्षित कंपनियाँ भारत में सौर ऊर्जा उत्पादन का कारोबार करती हैं।
सीसीआई का विस्तृत आदेश जल्द ही जारी किया जायेगा।
एमजी / एएम / जेके /डीसी
(Visitor Counter : 137
उप राष्ट्रपति सचिवालय
उपराष्ट्रपति ने मीडिया को विश्वसनीयता को प्रभावित करने वाले अस्वस्थ रुझानों से बचने की सलाह दी
उन्होंने न्यूज और व्यूज के घालमेल के प्रति चिंता व्यक्त की
उपराष्ट्रपति ने कहा – पहले पत्रकारिता को मिशन माना जाता था
उन्होंने ‘तुगलक’ पत्रिका की 50वीं वर्षगांठ में शिरकत की
उन्होंने स्वर्गीय श्री चो रामास्वामी को भावभीनी श्रद्धांजलि दी
उपराष्ट्रपति श्री एम.वेंकैया नायडू ने आज मीडिया बिरादरी से आग्रह किया कि वह गंभीर पूर्वावलोकन करे और अपनी विश्वसनीयता को प्रभावित करने वाले हर अस्वस्थ रुझानों से बचे।
स्वर्गीय चो रामास्वामी द्वारा स्थापित तमिल पत्रिका ‘तुगलक’ की 50वीं वर्षगांठ के समारोह में बोलते हुए उपराष्ट्रपति ने ‘न्यूज’ और ‘व्यूज’ में घालमेल करने के अस्वस्थ रुझान के प्रति चिंता व्यक्त की। उन्होंने कहा कि आजकल कुछ मुद्दों पर एकतरफा रिपोर्ट और असंतुलित कवरेज प्रबंधन के इशारे पर किया जाने लगा है। उपराष्ट्रपति ने कहा कि निष्पक्ष तरीके से पूरी सूचना देने के बजाए मीडिया के कुछ हिस्सों में मनमर्जी से पाठकों और दर्शकों के सामने सामग्री पेश की जाती है। उन्होंने कहा कि यह रुझान भारतीय लोकतंत्र और लोकतंत्र के चौथे स्तम्भ के लिए अच्छी बात नहीं है।
श्री नायडू ने कहा कि पहले पत्रकारिता को मिशन माना जाता था और स्वर्गीय चो रामास्वामी जैसे कई प्रतिष्ठित पत्रकार निडर और निष्पक्ष होकर अपनी कलम चलाते थे। उन्होंने कहा कि ऐसे पत्रकार कभी किसी दबाव या लालच में नहीं आए और उन्होंने अपनी ईमानदारी तथा मूल्यों के साथ कभी समझौता नहीं किया। इन पत्रकारों ने हमेशा पत्रकारिता के बुनियादी सिद्धांतों का पालन किया तथा सटीकता और वस्तुनिष्ठा के उच्च मानकों को कायम रखा।
चो रामास्वामी को बहुमुखी प्रतिभा का धनी बताते हुए उपराष्ट्रपति ने कहा कि उन्होंने पत्रकारिता, सिनेमा, नाटक, राजनीति, विधि और साहित्य की दुनिया में अमिट छाप छोड़ी है।
उपराष्ट्रपति ने कहा कि ‘तुगलक’ चो रामास्वामी की प्रखर और निडर पत्रकारिता की बदौलत प्रसिद्ध हुई, जिसने राष्ट्रहित को हमेशा प्रमुखता दी। आपातकाल के दौरान चो रामास्वामी के प्रतिरोध को याद करते हुए उन्होंने कहा कि वे हमेशा पत्रकारिता की आजादी में विश्वास करते थे और पत्रकारिता की आजादी को ठेस पहुंचाने वाली हर गतिविधि का विरोध करने का कोई भी मौका नहीं चूकते थे। उन्होंने कहा कि पत्रकारिता की चो रामास्वामी की शैली में सबको अचम्भित कर दिया था। उनके निडर, साहसी, व्यंग्यात्मक और कटाक्षपूर्ण लेखन तथा नजरिए से सभी हतप्रभ हो गए थे। उन्होंने कहा कि चो रामास्वामी के व्यंग्य और कटाक्ष ने उन्हें न केवल एक कामयाब रंगकर्मी बनाया, बल्कि इसकी बदौलत वे एक लोकप्रिय हास्य कलाकार के रूप में भी सामने आए। श्री नायडू ने कहा कि ‘तुगलक’ की तरह सिनेमा में उनके योगदान से पीढ़ियां प्रभावित हुई हैं।
उपराष्ट्रपति ने लोगों से आग्रह किया कि वे अपने प्रतिनिधियों को चुनने के लिए चार ‘सी’ – कैरेक्टर, कैलिबर, कैपेसिटी और कंडक्ट का ध्यान रखें। उन्होंने कहा कि लोकतंत्र को मजबूत बनाने के लिए ये चारों बहुत महत्वपूर्ण हैं।
उपराष्ट्रपति ने ‘तुगलक’ की 50वीं वर्षगांठ पर पत्रिका के एक विशेष संस्करण का विमोचन किया, जिसकी पहली प्रति लोकप्रिय फिल्म अभिनेता श्री रजनीकांत को भेंट की।
समारोह में ‘तुगलक’ के मुख्य संपादक श्री एस. गुरुमूर्ति, लोकप्रिय सिने अभिनेता श्री रजनीकांत, स्वर्गीय चो रामास्वामी के परिजन और अन्य विशिष्टजन उपस्थित थे।
संचार एवं सूचना प्रौद्योगिकी मंत्रालय
अनुच्छेद-370 के विशेष प्रावधानों को समाप्त करना मोदी सरकार के दूसरे कार्यकाल का एक ऐतिहासिक साहसिक कदम : रविशंकर प्रसाद
श्री रविशंकर प्रसाद ने एनडीए सरकार की 100 दिन की उपलब्धियों के बारे में अहमदाबाद में मीडियाकर्मियों को संबोधित किया
श्री नरेन्द्र मोदी के नेतृत्व में सरकार ने अपने दूसरे कार्यकाल के पहले 100 दिन में असाधारण बहादुरी और निर्णायक क्षमता का परिचय दिया है। मोदी सरकार के दूसरे कार्यकाल के पहले 100 दिन की उपलब्धियों के बारे में मीडियाकर्मियों को जानकारी देते हुए केन्द्रीय विधि और न्याय, संचार और इलेक्ट्रॉनिक्स एवं सूचना प्रौद्योगिकी मंत्री श्री रविशंकर प्रसाद ने आज अहमदाबाद में यह बात कहीं।
आर्थिक मंदी की आशंकाओं को खारिज करते हुए केन्द्रीय मंत्री ने स्पष्ट शब्दों में कहा कि भारत के विकास की कहानी के मूल सिद्धांत अक्षुण्ण हैं, इसलिये पहली तिमाही में जीडीपी का गिरकर पांच प्रतिशत पर आना निश्चित रूप से निराशा का संकेत नहीं है। उन्होंने कहा कि केन्द्र सरकार और राज्य सरकारें विश्वव्यापी मंदी से अर्थव्यवस्था की रक्षा करने के लिए अनेक कार्य कर रही हैं और साथ ही पीएसबी द्वारा ऋण विस्तार, पीएसबी के विलय और एनबीएफसी के नियमों में ढ़ील जैसे विभिन्न उपायों के जरिये विकास को गति दी जा रही है। श्री प्रसाद ने कहा कि बहु-आयामी विकास अनुकूल प्रयासों द्वारा अस्थायी मंदी पर अंकुश लगा लिया जाएगा, जिससे न केवल बड़े पैमाने पर रोजगार सृजन होगा, बल्कि कृषि प्रसंस्करण, रियल इस्टेट और निर्माण तथा अन्य विनिर्माण क्षेत्रों में निजी क्षेत्र का निवेश बढ़ाना सुनिश्चित किया जा सकेगा। एक सवाल के जवाब में केन्द्रीय मंत्री ने कहा कि जम्मू-कश्मीर की जनता अनुच्छेद 370 के विभिन्न प्रावधानों तथा 35ए को समाप्त करने के सरकार की कार्रवाई के लाभों से भलीभांति परिचित है। पाक अधिकृत कश्मीर में मानवाधिकारों के घोर उल्लंघन के लिए पाकिस्तान को बुरी तरह फटकारते हुए केन्द्रीय मंत्री ने जोर देकर कहा कि यदि पाकिस्तान के साथ आतंक मुक्त माहौल में कोई बातचीत होती है, तो वह पाक अधिकृत कश्मीर में होगी। प्रधानमंत्री श्री नरेन्द्र मोदी के नेतृत्व की प्रशंसा करते हुए उन्होंने कहा कि नेतृत्व की निर्णायक क्षमता ने देश के समग्र विकास के लिए स्पष्ट दिशा-निर्देश प्रदान किया है। उपलब्धियों के बारे में और जानकारी देते हुए श्री रविशंकर प्रसाद ने कहा कि विश्व भर में सुगम व्यवसाय में बहुत बड़ा परिवर्तन देखने को मिला है, जहां 2014 में 142वां स्थान था, वह 2019 में 77वें स्थान पर आ गया।
श्री रविशंकर प्रसाद ने प्रमुख कर ढांचे के सरलीकरण और डिजिटाइजेशन की प्रक्रिया का उदाहरण देते हुए इसे एक महत्वपूर्ण उपलब्धि बताया। उन्होंने मीडियाकर्मियों को जानकारी दी कि तीन तलाक की समाप्ति और अपराधों की रोकथाम के लिए निवारक कानून के रूप में पोक्सो कानून में संशोधन का सभी ने स्वागत किया है। उन्होंने कहा कि पीएमजेएवाई के अंतर्गत 16,000 अस्पतालों को पैनल में शामिल किया गया है, 20,000 स्वास्थ्य और तदुरूस्ती केन्द्रों को परिचालन योग्य बनाने के साथ-साथ 10 करोड़ ई-कार्ड जारी किये जा चुके हैं। श्री प्रसाद ने प्रधानमंत्री किसान मान धन योजना का स्वागत करते हुए कहा कि इस योजना से करोड़ों किसानों को लाभ मिला है। नये जल शक्ति मंत्रालय का गठन पानी की बचत, जल संरक्षण और गंदे पानी के शोधन की दिशा में एक उल्लेखनीय कदम है।
इस दौरान गुजरात के गृह मंत्री श्री प्रदीप सिंह जड़ेजा, सांसद श्री हसमुख पटेल और डॉ. किरीट सोलंकी भी मौजूद थे।
रसायन एवं उर्वरक मंत्रालय
आईपीएफटी ने बीज वाले मसाले की फसलों में कीट नियंत्रण के लिए रासायनिक कीटनाशकों के सुरक्षित विकल्प के रूप में जैव-कीटनाशक विकसित किया
केंद्रीय रसायन एवं उर्वरक मंत्रालय के रसायन और पेट्रो-रसायन विभाग के अंतर्गत आने वाले कीटनाशक सूत्रीकरण प्रौद्योगिकी संस्थान  ने आईसीएआर—राजस्थान के अजमेर में स्थित राष्ट्रीय बीजीय मसाला अनुसंधान केन्द्र  के साथ मिल कर एंटो-पैथोजेनिक फंगस वर्टिसिलियम लेकेनी पर आधारित जैव-कीटनाशक की नई ऐक्वीअस सस्पेन्शन निर्माण तकनीक सफलतापूर्वक विकसित की।
आईपीएफटी के निदेशक श्री जितेंद्र कुमार ने कहा कि यह जैव-कीटनाशक सूत्रीकरण बीज की फसलों  में विभिन्न कीटों को नियंत्रित करने के लिए बहुत प्रभावी पाया गया है। यह सूत्रीकरण में लंबे समय तक जीवन है, उपयोगकर्ता और पर्यावरण के लिए सुरक्षित है और इसे विशेष रूप से बीज मसाला फसलों में विभिन्न कृषि कीटों को नियंत्रित करने के लिए उपयोग किया जा सकता है। इस सूत्रीकरण के लिए पेटेंट आवेदन दायर किया गया है।
आईपीएफटी द्वारा जारी किए गए एक बयान के अनुसार, कई कीटों के कारण बीज वाले मसालें की फसलों को बड़ा नुकसान होता है। कीटों को नियंत्रित करने के लिए, इन फसलों पर बड़ी मात्रा में सिंथेटिक रासायनिक कीटनाशकों का उपयोग किया जाता है जिसके परिणामस्वरूप बीज मसालों में कीटनाशक अवशेषों का स्तर अधिक होता है इससे मानव स्वास्थ्य और पर्यावरण के लिए खतरा पैदा होता है। कीटनाशक अवशेषों की समस्या को कम करने के लिए इस जैव-कीटनाशकों को रासायनिक कीटनाशकों के सुरक्षित विकल्प के रूप में इस्तेमाल किया जा सकता है। इसके अलावा, इसे जैविक खेती और एकीकृत कीट प्रबंधन में कीटों से फसल सुरक्षा के लिए महत्वपूर्ण सामग्री के रूप में इस्तेमाल किया जा सकता है।
प्रधानमंत्री कार्यालय
प्रधानमंत्री ने नागरिकों से पर्यटन को बढ़ावा देने के लिए ‘सीमा दर्शन’ के हिस्से के रूप में नडाबेट एवं अन्य सीमावर्ती क्षेत्रों की यात्रा करने का आग्रह किया
प्रधानमंत्री श्री नरेन्द्र मोदी ने नागरिकों से पर्यटन को बढ़ावा देने के लिए ‘सीमा दर्शन’ के हिस्से के रूप में नडाबेट एवं अन्य सीमावर्ती क्षेत्रों की यात्रा करने का आग्रह किया है।
पर्यटन, संस्कृति और उत्तर पूर्वी क्षेत्र विकास मंत्री श्री जी. किशन रेड्डी के एक ट्वीट के जवाब में प्रधानमंत्री ने कहा;
“सीमा दर्शन परियोजना पर्यटन के क्षेत्र में एक नया आयाम जोड़ती है। यह सीमा पर रहने वाले के लोगों की दृढ़ता की सराहना करने का अवसर देती है।
मैं आप सभी से नडाबेट एवं अन्य सीमावर्ती क्षेत्रों की यात्रा करने का आग्रह करता हूं...”
विज्ञान एवं प्रौद्योगिकी मंत्रालय
सीएसआईआर-सीएमईआरआई ने ऑक्सीजन का उत्पादन बढ़ाने की तकनीकी को कंपनियों को हस्तांतरित किया
सीएसआईआर-सीएमईआरआई दुर्गापुर ने संस्थान द्वारा विकसित ऑक्सीजन संवर्धन इकाई की तकनीक को 29 अप्रैल 2021 को सीएसआईआर-सीएमईआरआई के निदेशक प्रो  हरीश हिरानी की वर्चुअल उपस्थिति में मैसर्स ज्योति सीएनसी ऑटोमेशन लिमिटेड, राजकोट और मेसर्स ग्रिड इंजीनियर्स प्राइवेट लिमिटेड, गुरुग्राम को स्थानांतरित की है।
इस अवसर पर प्रो. हिरानी ने विशेष रूप से वर्तमान कोविड-19 महामारी के परिदृश्य में ऑक्सीजन की बेहतर वितरण नीतियों की आवश्यकताओं के बारे में उल्लेख किया। औसतन एक व्यक्ति को 5-20 एलपीएम हवा की आवश्यकता होती है। जिसमें उचित प्रतिशत ऑक्सीजन होता है। सीएसआईआर-सीएमईआरआई द्वारा विकसित तकनीक ऑक्सीजन के इन-हाउस संवर्धन प्रदान करती है और बाहरी जरूरतों से स्वतंत्रता प्रदान करती है। साथ ही भारी सिलेंडर को संभालने के जोखिम और कठिनाई को खत्म करती है। सीएसआईआर-सीएमईआरआई द्वारा विकसित ईओयू रोगियों को तेजी से ठीक करने में मदद कर सकता है।
प्रो. हिरानी ने यह भी कहा कि सीएसआईआर-सीएमईआरआई ने चार उद्योगों को उत्पादन, विपणन और सेवा के लिए लाइसेंस हस्तांतरित कर दिया है। उन्हें विश्वास है कि सभी चार कंपनियां मई 2021 के दूसरे सप्ताह तक ऑक्सीजन का निर्माण करने में सक्षम हो जाएंगी।
गुरूग्राम के मेसर्स जीआरआईडी इंजीनियर्स प्राइवेट लिमिटेड के प्रबंध निदेशक श्री गुप्ता ने वर्तमान परिदृश्य में उपयोगिता को देखते हुए संस्थान द्वारा विकसित ऑक्सीजन संवर्धन तकनीक की सराहना की। उन्होंने चीन और अमरीका से आवश्यक कंप्रेशर्स के आयात में कुछ अड़चनों पर काबू पाने का भी आश्वासन भी दिया। उन्होंने कहा कि शुरू में उनकी कंपनी प्रति दिन 25 से 50 यूनिट का उत्पादन कर सकती है और उसके उत्पादन में तेजी लाने की भी कोशिश कर रही है। सीएसआईआर-सीएमईआईआर ने अहमदाबाद की कुछ कंपनियों से भी आपूर्ति का पता लगाने का सुझाव दिया। श्री गुप्ता ने बताया कि उनकी कंपनी बाजार में व्यापक स्वीकार्यता के लिए उत्पाद की सौंदर्यता और डिजिटल कार्यक्षमता पर भी काम करेगी। श्री गुप्ता ने यह भी कहा कि वे पूरे मामले को न केवल व्यावसायिक दृष्टिकोण से बल्कि समाज की सेवा के रूप में भी देख रहे हैं।
राजकोट के मेसर्स ज्योति सीएनसी ऑटोमेशन लिमिटेड के प्रबंध निदेशक ने तकनीकी स्थनांतरण की पुष्टि करते हुए कहा कि एक सप्ताह के भीतर वे प्रोटोटाइप का निर्माण करेंगे और मांग के अनुसार उत्पादन क्षमता को बढ़ाने की कोशिश करेंगे। कंप्रेशर निर्माण के लिए उनकी कंपनी के पास भी क्षमता है। उन्होंने यह भी कहा कि वर्तमान में आवश्यकता बहुत अधिक है वह प्रति दिन 1000 से अधिक यूनिट बनाने की कोशिश करेंगे। और उसके सौंदर्यबोध, लागत और उसकी आवागमन आसान करने के पहलुओं को देखते हुए धातु शीट बॉडी को प्लास्टिक बॉडी में बदलने की योजना बना रहे हैं। मौजूदा परिदृश्य में मांग को पूरा करने के लिए वह 24 घंटे काम कर रहे हैं ताकि यूनिट का तेजी से उत्पादन हो सके जिससे देश की सेवा हो सके।
एमजी/एएम/पीएस/डीवी
(Visitor Counter : 230
प्रधानमंत्री कार्यालय
प्रधानमंत्री ने पैरालंपिक खेलों में ऊंची कूद में कांस्य पदक जीतने पर शरद कुमार को बधाई दी
प्रधानमंत्री श्री नरेन्द्र मोदी ने टोक्यो पैरालिंपिक खेलों में ऊंची कूद में कांस्य पदक जीतने पर शरद कुमार को बधाई दी है।
प्रधानमंत्री ने ट्विटर पर लिखे अपने बधाई संदेश में कहा,
“अदम्य भावना से लैस शरद कुमार ने कांस्य पदक जीतकर हर भारतीय के चेहरे पर मुस्कान ला दी है। उनकी जीवन यात्रा बहुत सारे लोगों को प्रेरित करेगी। उन्हें बधाई। #Paralympics #Praise4Para"